05.08.2018
Нанҳәамза 5 рзы Аҧсны Аҳәынҭқарра Ахада Рауль Ҳаџьымба А.С Пушкин ихьӡ зху Аҟәатәи ашкол №2 аспорттә зал аҟны имҩаҧысыз Шотокан Казе Ха карате азы Мрагыларатәи Европа Акубок аартра даҭааит.
Ахада аицлабра аиҿкааҩцәеи уи иалахәызи аҧсшәа реиҳәеит.
"Абзиара шәымаз ҳәа шәаҳәо, ишәыдысныҳәаларц сҭахуп жәларбжьаратәи аицлабрақәа раартра.
Ари аспорттә хкы ашҟа иааз арҧарцәеи аҭыҧҳацәеи ҩныҵҟала, гәашьамхла иҕәҕәахарц рҭахуп. Иара ирыланааӡо аҟазшьақәа бзиақәа дызусҭзаалак иаҧхьаҟа иҧсҭазаараҿы ихәоит; ахыбзиабареи агәаҕи рыцәцашьа, ауадаҩрақәа риааишьа инарҵоит. Аицлабрақәа ирылагеит – ари ҳара ҳзы ныҳәак иаҩызоуп. Аихьӡарақәа шәзеиҕьасшьоит", - иҳәеит аҳәынҭқарра Ахада.